**Til: Utdanningskomiteen**

**Sakstype: Orientering**

**Møtesaksnr.: 7**

**Møtedato: 15. mars**

**Notatdato: 14. mars**

**Arkivsaksnr.:**

**Saksbehandler: Lene Fosshaug**

**Arbeidsgiverundersøkelsen 2016**

**Bakgrunn**Det skal gjennomføres en arbeidsgiverundersøkelse på UiO i 2016. Prosessen for gjennomføring ble diskutert og vedtatt i Utdanningskomitéen 12.mai 2015. Det viste seg å være vanskelig å finne prosjektleder ved UiO. Konstituert avdelingsdirektør i i AF, Hanna Ekeli, bestemte derfor at Arbeidsgiverundersøkelsen 2016 skulle tilbys 4 tilbydere og at det i kravspesifikasjonen skulle inngå at tilbyder hadde prosjektleder.

Kostnadsrammen for prosjektet ble satt til kr 500.000, for å unngå en lang prosess med utlysning i Doffin. I kravspesifikasjonen ba UiO om at tilbyder stilte med prosjektleder. UiO inviterte fire tilbydere. To tilbydere la inn tilbud. UiO valgte NIFU. Avtale ble inngått 8. februar 2016. Arbeidet med spørreskjema og utplukk (bransjer der respondentene hentes fra) startet umiddelbart.

**Resterende midler i prosjektet**UiO har satt av kr 800.000,- til arbeidsgiverundersøkelsen 2016. Når vi trekker fra merverdiavgiften, betyr at vi har ca kr 200.00,-igjen. Arbeidsgruppen vil komme tilbake til Utdanningskomitéen med forslag til hvordan disse midlene kan fordeles på fagmiljøer som ønsker å gjøre arbeidsgiverundersøkelser knyttet til sine spesifikke fagområder.

**Prosessarbeidet med spørreskjema og utplukk**Utdanningskomitéen har en rolle i prosjektets fase 3, der er prosjektet nå. Den 9.mars fikk UiO oversendt utkast til spørreskjema. Fristen for å melde endringer er 18. mars. Fakultetenes representanter i arbeidsgruppen, Torunn Nyland og Elisabeth Ulleberg, mottar kommentarer fra sine respektive fakulteter. Disse kommentarene vil sammen med kommentarene og innspillene fra Utdanningskomitéen vil danne grunnlag for det innspillet UiO sender til NIFU 18. mars.

**Spørsmål til Utdanningskomiteen**

1. Har Utdanningskomiteen innspill til spørsmålene?
2. Har Utdanningskomiteen innspill til utplukk (bransjer)?
3. Annet?

**Vedlegg**

Utkast til spørreskjema med oversikt over utplukk (bransjer)